 Kulankaa waxa warbixin faah-faahsan ka soo jeediyey Wasiirka Wasaarada Xanaanada Xoolaha Mudane Cabdillaahi Maxamed Daahir Cukuse iyo khubarro kale oo ka tirsan Wasaarada oo aqoon dheer u leh caafimaadka iyo faya-qabka Xoolaha, kuwaasoo si qoto dheer uga warramay in gebi ahaanba Xoolaha dalkeenna ka dhoofaa ay yihiin xoolo caafimaadkoodu taam yahay kana faya-qaba cudurrada ku dhaca xoolaha. 